Zali Steggall

Zali Steggall (født 16. april 1974 i Sydney) er en australsk partiløs politiker, advokat og tidligere alpinist.

Idrettskarriere
Hun kjørte i verdenscupen i ti år, og deltok i fire olympiske leker. Under OL 1998 i Nagano tok hun bronsemedalje i favorittdisiplinen slalåm, og sikret dermed Australia historiens første medalje i alpine grener. Hun deltok i fem VM, og ble belønnet med verdensmestertittelen i slalåm 13. februar 1999 under VM 1999 i Vail.

I verdenscupen vant hun én gang, slalåmrennet i Park City 23. november 1997. Hun la opp i 2002.

Yrkeskarriere
Efter å ha lagt opp fullførte hun en bachelorutbannelse i kommunikasjon- og mediafag ved Griffith Universityi Brisbane før hun studerte jus. Hun har vært aktiv som barrister, advokat, frem til hun stilte som kandidat ved parlementsvalget i 2019.

I tillegg har hun utøvet en rekke funksjoner i styrende skole-, jus- og idrettsorganer.

Politisk karriere
Ved parlamentsvalget i 2019 stilte Steggall som uavhengig kandidat for valgkretsen Warringah i New South Wales. Hun beseiret Tony Abbott, landets tidligere statsminister, som hadde representert distriktet i 25 år. De viktigste programpunktene hennes var innsatsen mot klimaendringene, for mental helse og redelighet i offentlig forvaltning.

Referanser

Eksterne lenker 
 
 
 

Australske alpinister
Verdensmestere i alpint
Olympiske bronsemedaljevinnere for Australia
Deltakere for Australia under Vinter-OL 1992
Alpinister under Vinter-OL 1992
Deltakere for Australia under Vinter-OL 1994
Alpinister under Vinter-OL 1994
Medaljevinnere under Vinter-OL 1998
Deltakere for Australia under Vinter-OL 1998
Alpinister under Vinter-OL 1998
Deltakere for Australia under Vinter-OL 2002
Alpinister under Vinter-OL 2002
Personer fra Sydney
Australske parlamentsmedlemmer
Olympiske medaljevinnere i alpint